section_heading: O klubu
paragraph_text: Od 1992. do 1995. na splitskom području je zamrla aktivnost ženskih kuglačkih klubova (1991. je ugašen najuspješniji splitski klub "Poštar", a 1992. "Mladost" iz Kaštel Sućurca). ŽKK "Split" je osnovan u srpnju 1995. godine, a većinu članica kluba su činile bivše igračice "Poštara" i ostalih bivših klubova sa splitskog područja. Klub je višestruki hrvatski prvoligaš.